open-index/open-wikipedia-markdown huggingface dataset:
Angara

**Angara** () jest 1779&nbsp;km duga rijeka koja teče kroz Irkutsku oblast i Krasnojarski kraj, u sjeveroistočnom Sibiru. Istječe iz Bajkalskog jezera i vodom je najbogatija pritoka Jeniseja.
Napuštajući Bajkalsko jezero u blizini naselja Listvjanka, Angara teče prema sjeveru i protiče kroz gradove Irkutske oblasti: Irkutsk, Angarsk, Bratsk i Ust-Ilimsk. 
Nakon ovih gradova rijeka skreće zapadno i prolazi kroz Krasnojarski kraj da bi se ulila u Jenisej u blizini grada Strelke.

## Naziv
Dio toka rijeke Angare prije mjesta gdje se u nju ulijeva rijeka Ilim, u prošlosti je poznat pod nazivom Gornja Tunguška. Međutim, na nekim geografskim kartama (npr. Atlas od Kitchena iz 1773) ovaj dio toka Angare se naziva Donja Tunguska, što može biti pomalo zbunjujuće jer se taj naziv trenutno koristi za sasvim drugu rijeku.

## Brane i akumulacije
mini|lijevo|250px|Sliv rijeke Angare
Na Angari se nalaze brane tri glavne hidroelektrana koje su izgrađene nakon 1950].
*Brana Irkutsk – formira akumulaciju Irkutsk, koja je poplavila dolinu rijeke od izvora do grada Irkutska i u manjoj mjeri podiže nivo vode u Bajkalskom jezeru
*Brana Bratsk – formira jezero Bratsk
*Brana Ust-Ilimsk – formira akumulaciju Ust-Ilimsk

Osim ovih brana, na rijeci je u izgradnji još i Bogučanska brana u blizini Kodinska.
    
Mnoga mjesta mjesta duž Angare i njenih pritoka (uključujući i historijsku utvrda u Ilimsku), kao i brojna poljoprivredna područja u dolini rijeke su poplavljena ovim akumulacijama. Zbog negativnih efekata ovih brana na način života ruralnih stanovnika u dolini Angare, njihova izgradnja bila je kritizirana od strane brojnih sovjetskih intelektualaca, naročito od pisca iz Irkutska Valentina Rasputina, pogotovo u njegovim djelima *Zbogom Matjora* i *Sibir, Sibir*.

## Plovnost 
Angara je plovna samo za ploveće objekte veličine skutera, i to na nekoliko izoliranih dijelova: 
* od Bajkalskog jezera do Irkutska,
* od Irkutska do Bratska,
* na Ust-Ilimsk akumulaciji,
* od Bogučanske brane do ušća u Jenisej.

Dio između brane Ust-Ilimsk i Bogučanske brane nije plovan zbog brzaka.

Ipak, u nedostatku kontinuiranog plovnog puta, Angara i njena pritoka Ilim bile su od velike važnosti za rusku kolonizaciju Sibiru u periodu od 1630. kad su i formirane važne rute koje su spajale Jenisej s Bajkalskim jezerom i Lenom. Rijeka je svoj transportni značaj izgubila nakon izgradnje putne saobraćajnice između između Krasnojarska i Irkutska a kasnije i izgradnjom Transsibirske pruge.

## Pritoke
*Tasejeva (nastala spajanjem rijeka Birjus i Čun)
*Irkut
*Oka
*Ija
*Ilim
*Kova
*Čadobes
*Irkenejeva

## Galerija

Slika:Angara-Lake Baikal.ogv|Izvor Angare (Bajkalsko jezero)
Slika:Angara-Lake Baikal 1.JPG|Angara u blizini Bajkalskog jezera
Slika:View on Angara and Baikal from Chersky Stone.jpg|Pogled na Angaru i Bajkalsko jezero
Slika:Ангара. Исток..JPG|Pogled na Angaru

## Reference
## Vanjski linkovi
*Angara 
*Angara
*Fotografije Angare
*Karta regije sa ušćem Angare
*Fotografije rijeke i brana na njoj

Kategorija:Rijeke u Rusiji
OCLC

mini
**OCLC, Inc.**, koja posluje kao **OCLC**, je američka neprofitna kooperativna organizacija "posvećena javnim svrhama unaprjeđenja pristupa svjetskim informacijama i smanjenja troškova informacija". Osnovan je 1967. godine kao **bibliotečki centar koledža Ohajo**, a zatim je postao **Online kompjuterski bibliotečki centar** kako se širio. 2017. ime je formalno promijenjeno u OCLC, Inc.  OCLC se finansira uglavnom od naknada koje biblioteke plaćaju (oko 200 miliona USD godišnje ukupno po podacima iz 2016.) za mnoge različite usluge koje nudi.  OCLC također održava Deweyjev sistem decimalne klasifikacije .

**OCLC** je svjetska neprofitna organizacija i usluga za biblioteke svih vrsta. Osnovana je 1967. godine kao *Ohio College Library Center* na inicijativu profesora sa univerziteta u Ohiu (SAD). Cilj je bio izgraditi sistem zasnovan na računarskoj mreži koja bi obuhvatila sve bibliotečke podatke sa navedenog univerziteta, ali je vremenom počela objedinjavati i građu drugih biblioteka u Sjedinjenim Američkim Državama i svijetu. Dostupnost građe OCLC-a provjerava se na *WorldCatu*, najvećoj bibliografskoj bazi podataka koja objedinjuje građu 72.000 svjetskih biblioteka, muzeja i arhiva.

## Također pogledajte 
* Bibliografska baza podataka
## Reference 
## Vanjski linkovi 
*  Službene stranice OCLC-a
*  *WorldCat* - bibliotečka baza podataka bazirana na OCLC-u

Kategorija:Bibliotekarstvo
Kategorija:Skraćenice
Kategorija:Organizacije osnovane 1967.
Kategorija:Bibliotekarska klasifikacija
Hanshu

thumb|right|250px|Drvorezom napravljena izdanja Knjige Hana koje datiraju iz dinastije Han, kolekcija komore Ningbo Tian Yi

**Historija bivše dinastije Han** () je klasična kineska historiografska knjiga čije je pisanje dovršeno godine 111., a čiji sadržaj pokriva historiju Kine pod vlašću dinastije Zapadni Han od 206. p. n. e. do 25. n. e.  Ponekad se za nju koristi naziv **Knjiga Bivšeg Hana**. Djelo su sastavili historičari Ban Biao, Ban Gu i Ban Zhao. Druga knjiga *Historija kasnije dinastije Han* pokriva period Istočnog Hana od 25. do 220, a u 5. vijeku ju je sastavio historičar Fan Ye (398–445). Neki učenjaci su procijenili da najstariji materijal u knjizi datira još od perioda između 206. i 202. p. n. e.  Knjiga je također važna kao prvi spomen Japana u pisanoj historiji.

## Reference 

## Vanjski linkovi
*Pan Chao (Ban Zhao), Female Historian
*Silk Road Seattle (*The Silk Road Seattle* webstranica sadrži mnoge korisne izvore, uključujući brojne potpune historijske tekstove, fotografije, karte, i drugo.)

Kategorija:Kineski historijski tekstovi
Kategorija:Dinastija Han
Semir Krivić

**Semir Krivić**, rođen 26. marta 1975, bosanskohercegovački je pozorišni i filmski glumac.

## Biografija 
Semir Krivić rođen je u Ključu, odrastao u Zenici gdje je završio osnovnu i srednju školu. Godine 1994. dolazi u Sarajevo i upisuje Akademiju scenskih umjetnosti u klasi profesora Admira Glamočaka gdje i diplomira 1999.

## Nagrade 
* Nagrada: Najbolji mladi glumac, Fondacija “Mirna Filipan” 2006. godine
* Nagrada: Najbolji mladi glumac, Susreti pozorišta sa domaćim dramskim tekstom Brčko 2006. godine
* Nagrada: Najbolji mladi glumac, Festival bosanskohercegovačke drame Zenica 2006. godine
* Nagrada: Najbolji glumac, Pozorišne igre u Jajcu 2006. godine
* Nagrada: „Tmačin prsten“ za najbolju mušku ulogu ostvarenu u predstavama bosanskohercegovačkih teatara, Tmač Art Mostar 2006. godine
* Nagrada: „Najuzbudljiviji dramski trenutak”, Festival bosanskohercegovačke drame Zenica 2006. godine

## Filmografija 
### Televizijske i filmske uloge 
### Sinhronizacija 
## Također pogledajte 
## Vanjski linkovi 
*
*http://www.pozoristemladih.ba/

Kategorija:Bosanskohercegovački glumci
Kategorija:Biografije, Ključ
Kategorija:Rođeni 1975.
Kategorija:Živi ljudi
Translatewiki.net

**translatewiki.net** je prevodilačka platforma zasnovana na web interfejsu i *translate* proširenju (ekstenziji) za MediaWiki, što MediaWiki daje moćni alat za prevođenje bilo koje vrste teksta.

Trenutno je translatewiki.net trinaesta najveća wiki na svijetu po broju stranica (stanje mart 2013.). Na njoj rade oko pet hiljada prevodilaca na preko 20 projekata uključujući MediaWiki, OpenStreetMap, Mifos, Encyclopedia of Life i MantisBT.

## Osobine 
Osnovna osobina translatewiki.net-a i njenog engine-a, proširenja *Translate* je wiki, jer na njoj može da radi bilo koji korisnik interneta sa vrlo malim nivoom iskustva i znanja. Kvalitet se održava tako što se prevodioci fokusiraju na ono što najbolje znaju, bez potrebe da znaju bilo šta drugo u vezi tehničkih stvari ili održavanja stranice.

Prevodi su odmah dostupni prevodiocima i povremeno se uvrštavaju u softwarske repozitorije. ili na wiki prevodive stranice bez intervencije prevodioca. U najboljem slučaju, na primjeru MediaWiki na projektima Wikimedije, novi prevodi se uvrste na stranice za oko jedan dan.

## Reference 
## Vanjski linkovi 
* translatewiki.net

Kategorija:Softver
Indijska pustinjska mačka

mini|Indijska pustinjska mačka
**Indijska pustinjska mačka** (lat. *Felis silvestris ornata*) ili **azijska stepska mačka** podvrsta je divlje mačke koja živi u Aziji.

Od slične afričke divlje mačke razlikuje se drugačijim uzorkom na krznu, koje je više pjegasto, dok je kod afričkih prugasto. Nastanjuje područja od Bliskog istoka sve do zapadne Indije, pa dalje do sjeverozapadne Kine i Mongolije. Granica između evropske i ove divlje mačke je Kavkaz.

Veličine je kao domaća mačka. Blijedožutog je tijela s crnim tačkama. Trenutno se ova vrsta mačaka smatra ugroženom do mjere da je uvrštena u Vašingtonski sporazum o zaštiti vrsta, a djelimično i iz razloga zbog potražnje za njenim cijenjenim krznom.

## Vanjski linkovi 
* IUCN/SSC Cat Specialist Group: *Asiatic Wildcat*

Kategorija:Mačke
Ronnie Radke

**Ronald Joseph Radke** (Las Vegas, SAD, 15. decembra 1983), poznatiji kao **Ronnie Radke**  je američki muzičar, reper, producent i pjevač grupe Falling in Reverse. Radke je pronašao uspjeh kao pjevač i suosnivač post-hardcore benda Escape the Fate, u ranim dvadesetim godinama, ali karijera mu je zastala kada je odslužio 2 1⁄2- godine zatvorske kazne zbog kršenja uvjetne kazne. Nakon što je pušten, Radke je osnovao i postao pjevač novog benda, Falling in Reverse.

## Diskografija
;Escape the Fate
*Escape The Fate EP (2005)
*There's No Sympathy for the Dead (2006)
*Dying Is Your Latest Fashion (2006)
*Situations (2007)

;Falling in Reverse
*Listen Up! (Demo) (2009)
*The Drug in Me Is You (2011)
*Fashionably Late (2013)
*Just Like You (2015)
*Coming Home (2017)
**Solo karijera**

* Watch Me (2013)

## Vanjski linkovi 
Kategorija:Američki muzičari
Ante Trumbić

**Ante Trumbić** (Split, 15. maja 1864 - Zagreb, 17. novembra 1938) bio je hrvatski i jugoslavenski političar i pravnik. Bio je pravaš pa jugoslavenski orijentiran političar koji se kasnije vratio ideji hrvatske državnosti.

## Biografija
Trumbić je rođen u Splitu 1864. godine. Gimnaziju je završio u Splitu. Pravo je studirao u Zagrebu, Beču i Grazu gdje je i doktorirao 1890. godine.

## Politička djelatnost
### Austro-Ugarska
Trumbić se u politiku aktivno uključio od 1891. godine i zastupao pravaške ideje u Dalmaciji. S Ivom Prodanom i Franom Supilom osnovao je Stranku prava u Dalmaciji 1894. godine. Radićev čin ulaska u vladu označio je kao kapitulaciju pred hegemonizmom te istupa iz stranke i osniva Hrvatsku federalističku seljačku stranku. Godine 1931. pristupa Hrvatskoj seljačkoj stranci. U toj rezoluciji osuđuje se srpski hegemonizam, naglašava hrvatska individualnost i traži složena država.

## Reference 
## Vanjski linkovi
* Biografija na hrvatskom
* Biografija na engleskom

Kategorija:Hrvatski političari
Kategorija:Splitski gradonačelnici
Kategorija:Biografije, Split
Kategorija:Jugoslavenski političari
Kategorija:Jugoslavenski ministri
Kategorija:Rođeni 1864.
Kategorija:Umrli 1938.
Kategorija:Ministri Kraljevine Jugoslavije
Spisak NGC objekata (1–1000)

Ovo je **spisak NGC objekata** 1-1000 iz Novog općeg kataloga (NGC). Astronomski katalog uglavnom se sastoji od zvjezdanih jata, maglina i galaksija. Ostali objekti u katalogu mogu se pronaći na drugim podstranicama spiska NGC objekata.

Informacije o sazviježđima u ovim tabelama preuzete su iz Potpunog novog općeg kataloga i indeksnog kataloga maglina i zvjezdanih jata autora J. L. E. Dreyera, kojem je pristupljeno korištenjem "VizieR usluge". Tipovi galaksija identificiraju se korištenjem NASA/IPAC ekstragalaktičke baze podataka. Ostali podaci u ovim tabelama su iz SIMBAD astronomske baze podataka osim ako nije drugačije navedeno.

## 1-100 
## 101-200 
## 201-300 
## 301-400 
## 401-500 
## 501-600 
## 601-700 
## 701-800 
## 801-900 
## 901-1000 
## Reference 

Kategorija:Spiskovi astronomskih objekata
Spisak IC objekata (1–1000)

Ovdje je dat spisak objekata dalekog svemira iz Novog općeg kataloga za IC objekte 1-1000. Podaci su bazirani na revizirani NGC i IC katalog koji je napravio Wolfgang Steinicke.

Kategorija:Spiskovi astronomskih objekata
Deklinacija

**Deklinacija** se može odnositi na:
* Deklinacija (astronomija), koordinata u astronomiji.
* Deklinacija (gramatika), promjena riječi po padežima.
* Magnetska deklinacija, ugao između pravca magnetskog sjevera i geografskog sjevera.
Charles Messier

**Charles Messier** bio je francuski astronom koji je ostao zapamćen po objavljivanju astronomskog kataloga s poznatim objektima koji su kasnije nazvani "Messierovim objektima".

## Messierov život 
Messier je rođen u Badonvilleru francuskoj pokrajini Lorraine, kao deseto od dvanaestero djece Françoise B. Grandblaise i  Nicolasa Messiera. Šestero je njegove braće i sestara umrlo u djetinjstvu, a 1741. umro mu je i otac. Charlesov interes za astronomiju potaknula je pojava spektakularne velike šesterorepe komete iz 1744. i pomračenje Sunca vidljivog iz njegovog rodnog grada, 25. jula 1748.

Godine 1751. počeo je raditi za Josepha Nicolasa Delislea, astronoma Francuske mornarice, koji mu je rekao da pažljivo bilježi sva posmatranja. Messierovo prvo dokumentirano promatranje bilo je ono Merkurovog tranzita 6. maja 1753.

Član Kraljevskog društva postao je 1764, a 1769. izabran je za člana Švedske kraljevske akademije nauka. Dana 30. juna 1770. postao je član Francuske akademije nauka.

Messier je otkrio trinaest kometa:
* C/1760 B1 (Messier)
* C/1763 S1 (Messier)
* C/1764 A1 (Messier)
* C/1766 E1 (Messier)
* C/1769 P1 (Messier)
* D/1770 L1 (Lexell)
* C/1771 G1 (Messier)
* C/1773 T1 (Messier)
* C/1780 U2 (Messier)
* C/1788 W1 (Messier)
* C/1793 S2 (Messier)
* C/1798 G1 (Messier)
* C/1785 A1 (Messier-Mechain)

## Također pogledajte 
* Spisak Messier objekata

## Reference 
## Vanjski linkovi 
* Amaterske snimke Messierovih objekata

Kategorija:Rođeni 1730.
Kategorija:Umrli 1817.
Kategorija:Francuski astronomi
Kategorija:Članovi Kraljevskog društva
Kategorija:Članovi Francuske akademije nauka
Deklinacija (astronomija)

mini|desno|200px|Deklinacija
**Deklinacija** u astronomiji je jedna od koordinata (uz rektascenziju) kojima se definiše položaj objekta na nebu u ekvatorijalnom koordinatnom sistemu. Deklinacija opisuje otklon objekta od nebeskog ekvatora. Pozitivnu vrijednost imaju objekti sjeverne hemisfere (nebeske polulopte), negativan južne hemisfere. Mjerna jedinica je uglovni stepen. Zbog promjene nagiba Zemljine ose deklinacija nije fiksna vrijednost, već se tokom dužeg perioda mijenja.

Primjeri:

* Alpha Andromeda ima vrijednost '''+29° 05' 26"** prema tome se nalazi sjeverno od nebeskog ekvatora.
* Alpha Centauri ima vrijednost **-60° 50' 07"''' što znači da se nalazi južno od nebeskog ekvatora.

Da bi se pozicija nekog objekta potpuno obuhvatila navodi se rektascenzija, deklinacija i epoha (godina) mjerenja npr:

12h 52m 03.32s, -47°34'43.0", J2000.0.

## Također pogledajte 
* Nebeski koordinatni sistem
* Ekliptika
* Geografske koordinate
* Rektascenzija
* Katalog Henryja Drapera
* SAO katalog

## Reference 
## Vanjski linkovi 
* e-skola astronomije: Nebeski koordinatni sistem
* astro.fdst.hr :: Prividno gibanje neba

Kategorija:Nebeski koordinatni sistemi
John Frederick William Herschel

Sir **John Frederick William Herschel** (Slogh kod Windsora, 7. mart 1792. - Hawkhurst, Kent, 11. maj 1871) bio je engleski astronom,matematičar, hemičar i fotograf. Predstavljao je tradicijski indukcionizam.

Otkrio je 525 maglina i zvjezdanih skupova te 3300 dvostrukih zvijezda. John Herschel je prvi uveo julijanski dan u astronomiju. Dao je imena za 7 Saturnovih satelita i 4 Uranova satelita. Dosta je doprinosio u oblasti fotografije, ispitivao je sljepilo za boje i hemijski efekat ultraljubičaste svjetlosti.

Sin je astronoma Williama Herschela. Pohađao je visoku školu u Etonu pri koledžu St. John's u Cambridgeu. Završio ju je 1813. Uskoro se sprijateljio s Charlesom Babbageom i Georgeom Peacockom.

Astronomijom se bavio od 1816.

mini|John Herschel

Njemu u čast ime su dobili Herschelovo ostrvo u Arktičkom okeanu, sjeverno od teritorija Yukon, selo Herschel na zapadu kanadske pokrajine Saskatchewan, planina Herschel na Antarktici, Mjesečev krater John Herschel te djevojačka škola Herschel u Capetownu.

## Reference 
## Vanjski linkovi 
* Biografija
* R. Derek Wood (2008), 'Fourteenth March 1839, Herschel's Key to Photography'
* Herschelov muzej astronomije
* Hronologija astronomije u Južnoj Africi
* , članak u Astronomische Nachrichten

Kategorija:Rođeni 1792.
Kategorija:Umrli 1871.
Kategorija:Britanski astronomi
Kategorija:Britanski hemičari
Kategorija:Engleski matematičari
Kategorija:Fotografi
Kategorija:Porodica Herschel
Kategorija:Biografije, Slough
Kategorija:Spektroskopičari
Arslan Mehmed-paša

**Arslan Mehmed-paša**, kasnije Arslan Mehmed paša-beg iz Bilaja (1745 - 1812), je bio namjesnik Bosne (Bosanski elajet sa Hercegovačkim sandžakom) od 29. aprila 1789. do 15. oktobra 1789. za vrijeme Dubičkog rata, a uz to postao je i serasker nad Bosnom.

## Porijeklo 
Arslan Mehmed paša je bio sin Mehmed paše Kuli, rođenog u Lici od oca Salih-age Kuli, prvog kapetana Stare Ostrovice, a koji je 1721. godine bio postavljen u zvanju paše za kapetana Bišća te 1722. godine pogubljen po nalogu bosanskog namjesnika Abdullah paše.

Po završetku Dubičkog rata porodica Kuli se preselila iz Like u Bilaj (sada selo kod Bosanskog Petrovca). Arslan-beg je došao u Čaplje (kod Sanskog Mosta) iz Bilaja, te je dobio nadimak "Bilajački beg", što se kasnije počelo koristiti kao prezime "Bilajbeg", odnosno Bilajbegović.

Ranije prezime Arslan - bega, po ocu Mehmed paši i djedu Salih - paši, je bilo: "Kuli".

## Također pogledajte 
* Spisak bosanskih sandžak-begova i paša
## Reference 
## Vanjski linkovi 
* Prof. dr. Zaim Bilalbegović, "Porijeklo Porodice Bilajbegović" Čaplje, Sanski Most, 2010. Scribd
* Biščević Vedad, "Bosanski namjesnici Osmanskog doba (1463-1878)" Sarajevo, 2006. (304 - 305) Scribd 

Kategorija:Bosanski sandžak-begovi
Kategorija:Paše
Lada Tavria

**Lada Tavria** - Ladin automobil koji se proizvodio u ukrajinskoj tvornici automobila *AvtoZAZ* od 1987 do 1998. Riječ *Tavriya* potiče iz grčkog jezika kao značenje za poluotok Krim. Prodavala se u više verzija, ali se hatchback verzija zvala *Tavria*. Za evropsko i južnoameričko tržište se prodavala pod imenom *Lada Tavria* a u SSSR-u kao *ZAZ-1102*.

## Verzije
* Lada Tavria, hatchback verzija (1987-2008)
* Lada Tavria Pick-Up, pick-up verzija (1992-2011)
* Lada Slavuta, limuzinska verzija (1999-2011)
* Lada Dena, karavanska verzija (1994-1997)

## Galerija

slika:Tavria 1102 1991.jpg|Lada Tavria 
slika:Slavuta NN.JPG|Lada Slavuta
slika:Tavria pickup.JPG|Lada Tavria Pick-Up

Kategorija:Ladini automobili
Kategorija:Automobili proizvedeni 1987.
Kategorija:Automobili 1980-ih
Kategorija:Automobili 1990-ih
Kategorija:Automobili 2000-ih
Waldeyerov limfni prsten

mini|Regionalne limfne žlijezde. Waldeyerov prsten označen na vrhu, u centru.
**Waldeyerov limfni prsten** (lat. *annulus lymphaticus Waldeyer*) je naziv za prsten kojeg čini limfno tkivo (tonzile tj. krajnici) u ždrijelu i usnoj šupljini.

Prsten nosi naziv po njemačkom anatomu Heinrich Wilhelm Gottfried von Waldeyer-Hartz.

Prsten sačinjavaju sljedeće nakupine limfnog tkiva:
* ždrijelna tonzila (lat. *tonsilla pharyngea*)
* dvije tubarne tonzile (lat. *tonsilla tubaria*)
* dvije nepčane tonzile (lat. *tonsilla palatina*)
* jezička tonzila (lat. *tonsilla lingualis*)
## Reference 
## Vanjski linkovi 
* http://www.whonamedit.com/synd.cfm/2061.html 

Kategorija:Anatomija
Magon Barka

**Magon, sin Hamilkara Barke**, također poznat i kao **Magon** (243. p. n. e. – 203. p. n. e.), bio je kartaginski vojskovođa i pripadnik znamenite porodice Barkida, koji je imao važnu ulogu u drugom punskom ratu, boreći se u Italiji, Hispaniji i Cisalpinskoj Galiji. Bio je brat mnogo poznatijih Hanibala i Hazdrubala Barke.

O njegovom ranom životu se ne zna gotovo ništa. Na početku rata je godine 218. p. n. e. od strane Hanibala postavljen za komandanta pješadije na njegovom pohodu u Italiju. Tamo se istakao u bitci kod Trebije i kod Kane, gdje je upornom obranom centra svom bratu omogućio jednu od najblistavijih pobjeda u historiji ratovanja. Poslije te pobjede je otišao u Kartaginu moliti tamošnji Senat za pojačanja i pokazao nekoliko stotina zlatnih prstena koje su nosili rimski odličnici ubijeni kod Kane. Senat je odobrio dizanje nove vojske, ali je ona, isto kao i Magon, umjesto toga poslana u Španiju gdje su Kartaginjanima pod Hazdrubalom 215. p. n. e. težak poraz kod Dertose nanijeli braća Publije i Gnej Kornelije Scipion. Magon je pomogao stablizirati situaciju, te je godine 211. p. n. e. likvidirao oba rimska konzula. Međutim, mladi Scipion je ponovno promijenio odnos snaga. Nakon kartaginskog poraza kod Ilipe Magon se povukao u Gades, odatle na Baleare. U ljeto 205. p. n. e. se s vojskom od 15.000 ljudi iskrcao u Liguriji, ali nije ozbiljno ugrozio rimske položaje. Kada je Scipion napao Sjevernu Afriku, pozvan je da se vrati, te je za vrijeme putovanja umro na moru.

Prema predaji, grad Mahon na balearskom otoku Menorca je ime dobio upravo po Magonu.

## Reference 
## Vanjski linkovi 
* Livius.org: Mago Barca 

Kategorija:Rođeni 243. p. n. e.
Kategorija:Umrli 203. p. n. e.
Kategorija:Drugi punski rat
Hazdrubal Barka

thumb|250px|Kovanica s Hazdrubalovim likom
**Hazdrubal**, sin Hamilkara Barke (? - 207. p. n. e.) bio je kartaginski vojskovođa i guverner Španije u doba drugog punskog rata, poznat kao mlađi brat Hanibala. Na mjesto guvernera ga je postavio brat, započevši pohod na Italiju 218. p. n. e. Hazdrubal je od imao mnogo manje uspjeha protiv Rimljana od svog brata, pa ga je ekspedicija na Španiju iste godine uhvatila nespremnog. Šest godina je trpio poraze prije nego što je rimska prijetnja eliminirana u kod Gornjeg Betisa. Hazdrubal je, pak, suočen s novom rimskom ofenzivom iznenada krenuo na Italiju, tragom svog brata i u početku imao uspjeha, sve dok godine 207. p. n. e. nije poražen u bitci na Metauru. Rimljani su njegovu glavu poslali Hanibalu u logor kako bi ga demoralizirali.

## Vanjski linkovi 
* Livius.org: Hasdrubal Barca 

Kategorija:Umrli 207. p. n. e.
Kategorija:Drugi punski rat
Spisak IC objekata (1001–2000)

Ovdje je dat spisak objekata dalekog svemira iz Novog općeg kataloga za IC objekte 1001-2000. Podaci su bazirani na revizirani NGC i IC katalog koji je napravio Wolfgang Steinicke.

Kategorija:Spiskovi astronomskih objekata
Hamilkar Barka

**Hamilkar Barka** (270. p. n. e. -228. p. n. e.) je bio kartaginjanski general i državnik. Poznat je kao **Hanibalov otac**.

## Nepobjediv na Siciliji 
Istakao se tokom Prvog punskog rata 247. p. n. e., kada preuzima glavnu komandu nad Sicilijom u doba kad je ostrvo bilo potpuno u rukama Rimljana. Iskrcava se na sjeverozapadnom dijelu Sicilije sa malom plaćeničkom vojskom i zauzima važnu poziciju na jednom vrhu kraj Palerma. Ne samo da je odolijevao svim napadima, nego je izvodio napade sve do obala juga Italije.

Godine 244. p. n. e. pomiče svoju armiju na sličnu poziciju na obroncima Mont Eriksa, odakle je mogao podržavati opsjednuti garnizon u gradu Drepane( Trapane). Po odredbama mira iz 241. p. n. e. nepobjedive snage Hamilkara Barke mogu napustiti Siciliju, bez da se predaju.

## Plaćenički rat 
Vrativši se u Afriku, njegove trupe započinju rat nazvan Plaćenički rat, kada im Hamilkarovi protivnici odbijaju da isplate ono što im je bilo obećano. Dotad su ti plaćenici bili držani pod Hamilkarovom ličnom komandom i pod obećanjem dobre plate. Kartagina se plaćenićkim ratom našla u teškoj situaciji. Vlada nije imala druge nego da Hamilkara Barku stavi na čelo vojske.
Koristećii osobni uticaj i na plaćenike i na okolna afrička plemena, te moćnom strategijom uspeva da skrši pobunu 237. p. n. e. .

## Osvajanja po Španiji 
Posle toga uspeha, Hamilkar Barka je bio izuzetno popularan, da protivnici nisu mogli spriječiti njegov uspon skoro do samovlašća.
Da bi kompemzirao gubitak Sicilije i Sardinije u Prvom punskom ratu on regrutuje i trenira novu armiju, koju vodi na svoju vlastitu odgovornost u ekspediciju u Španiju 236. p. n. e. U Španiji namjerava da stvori novu imperiju i novu bazu, odakle će jednom krenuti u kampanju osvete protiv Rima.

## Značaj 
Tokom osam godina oružjem i diplomatijom osigurao je velike teritorije u Španiji, ali prerana smrt (228. p. n. e. ) sprječava ga da završi osvajanja.
Hamilkar je bio daleko iznad svih u Kartagini: i vojno, i diplomatski, i po patriotizmu. U tome ga je nadmašio samo sin Hanibal, kojega je zadojio mržnjom prema Rimu i trenirao da postane njegov nasljednik.

Ponekad ga zamjenjuju sa drugim Hamilkarom, također generalom iz Kartagine.
## Također pogledajte 
* Prvi punski rat
* Rimska Republika
* Magon Barka

## Reference 
## Vanjski linkovi 
* http://www.britannica.com/EBchecked/topic/253349/Hamilcar-Barca

Kategorija:Rimska Republika
H
Kad porastem biću Kengur

***Kad porastem biću Kengur*** srbijanski je film iz 2004. godine. Režirao ga je Radivoje Andrić, a u glavne uloge igraju Sergej Trifunović, Marija Karan, Boris Milivojević, Nikola Vujović, Gordan Kičić, Lazar Strugar i Miodrag Fišeković. Film govori o mladim ljudima koji su na granici prelaska u srednje godine, a nisu uradili ništa konkretno u svom životu. Radnja filma sastoji se iz tri međusobno isprepletene paralelne priče koje se odigravaju na beogradskoj općini Voždovac.

## Radnja 
Prva priča govori o mladom studentu filmske montaže, Braci (Sergej Trifunović), koji pokušava da zavede lijepu manekenku Iris (Marija Karan). Iako žive u dva različita svijeta oboje se trude da to ne pokažu. U drugoj priči, Šomi (Boris Milivojević) i Duje (Nikola Vujović) zagriženo prate nogometni susret Manchestera i  Eastwicha. Kladili su se na Eastwich, jer u njemu brani njihov drug iz djetinjstva – Kengur (Nikola Đuričko). Radnja treće priče odvija se na krovu solitera gdje Avaks (Lazar Strugar) i Hibrid (Miodrag Fišeković) "kradu Bogu dane" u iščekivanju da se nešto desi.

## Muzika 
Muziku za film komponirao je Vasil Hadžimanov, koji je i odsvirao klavijature i uradio program. Muzika je snimana u studiju Music Factory.

* Željko Veljković – muzička produkcija
* Wikluh Sky MC – tekst i glas na odjavnoj pjesmi 
* DJ Uce – skrečovanje
* Svebor Šakić – električna i akustična gitara
* Predrag Revišin – kontrabas
* Srđan Dunkić (Johnny) – bubanj
* Bojan Ivković – udaraljke

## Premijerna prikazivanja 
* Srbija — 25. mart 2004 (Beograd, svjetska premijera)
* Slovenija – 30. septembar 2004.
* Poljska – 12. oktobar 2004 (Warsaw Film Festival)
* Makedonija – 29. oktobar 2004.
* Češka – 30. april 2005 (Pilsen Film Festival)
* Mađarska – 6. oktobar 2006 (Pécs International Film Celebration)

## DVD-izdanje 
DVD-izdanje filma pojavilo se 2004. godine. Izdavač je Yodi Movie Craftsman u saradnji sa časopisom *Glorija*. Omjer slike je 16:9, a vrsta zvuka Dolby Surround 5.1. DVD sadrži titlove na slovenskom, makedonskom i engleskom jeziku. DVD ne sadrži nikakve dodatke osim trejlera za film.

## Ostali nazivi filma 
* *120 sa 80* – radni naziv filma – Hrvatska
* *Quand je serai grand, je deviendrai kangourou* – Francuska

## Reference 
Kategorija:Filmovi iz 2004.
Kategorija:Srbijanski filmovi
Kategorija:Filmovi s radnjom u Srbiji
Živko Radišić

**Živko Radišić** (15. august 1937 – 5. septembar 2021) je bio bosanskohercegovački i srpski političar, bivši gradonačelnik Banja Luke, te nekadašnji predsjedavajući Predsjedništva Bosne i Hercegovine.

## Biografija
Rođen je 1937. u Prijedoru. Diplomirao je 1964. na Fakultetu političkih nauka u Sarajevu. Bio je gradonačelnik Banje Luke u razdoblju od 1977. do 1982. godine i srpski član i predsjedavajući Predsjedništva Bosne i Hercegovine iz Republike Srpske u razdoblju od oktobra 1998. do juna 1999, kao i član Predsjedništva BiH iz Republike Srpske u periodu od oktobra 2000. do juna 2001.

Postao je senator Republike Srpske u drugom sazivu Senata 2009. godine. Tadašnji Predsjednik Republike Srpske Rajko Kuzmanović ga je 1. novembra 2010. odlikovao Ordenom časti Republike Srpske sa zlatnim zracima za doprinos u jačanju ugleda Republike Srpske.

## Reference
## Vanjski linkovi
*[Http://www.predsjednikrs.net/index.php?option=com_content&view=article&id=121&Itemid=169&lang=rs Predsjednik Republike Srpske: Članovi Senata Republike Srpske]  
*[Http://www.rtrs.tv/vijesti/vijest.php?id=30516 Radio televizija Republike Srpske: KUZMANOVIĆ ODLIKOVAO DEVET POJEDINACA I DVA KOLEKTIVA 01. novembar 2010.]

Kategorija:Rođeni 1937.
Kategorija:Umrli 2021.
Kategorija:Biografije, Prijedor
Kategorija:Bosanskohercegovački političari
Kategorija:Gradonačelnici Banje Luke
Kategorija:Političari Socijalističke partije (Bosna i Hercegovina)
Kategorija:Senatori Republike Srpske
Kategorija:Dobitnici Ordena časti Republike Srpske
Kategorija:Političari Republike Srpske
Kategorija:Bivši studenti Univerziteta u Sarajevu
FSM Beskid

**FSM Beskid** ili **FSM Beskid 106** je prototip malog trovratnog automobila sa motorom od 30 KS. Poljska firma **FSM** je model *Beskid 106* proizvodila u periodu 1981-1991. Od 1981. do 1983. bio je koncept, a nikada se nije našao u serijskoj proizvodnji.

## Ime
Ime potiče od poljskih planina **Beškidi**.

## Historija 
U 1981., tim dizajnera na čelu s engl. Wieslaw Wiatraka počeo raditi na dizajniranju modela **Beskid 106**. Dizajn je razvio Krzysztof Maissner. U 1982., planovi su spremni za automobil i krenuo u izgradnju prvog prototipa koji je predstavljen u 1983.

Tijelo je bilo obilježeno vrlo malim koeficijentom otpora zraka omjera **Cx = 0,29**, što je značilo da Beskid troši 3,9 litara goriva na 100&nbsp;km.

1987. je razvijena verzija modela Beskid 3,5 m dužine  sa motorom Fiat 126p BIS. U 1991 osnovan je teorijski model proizvodnje verzija automobila, dijelom ujedinjene u izgledu od Cinquecenta. S razvojem BOSMAL-ovih dizajnera i umjetnika iz Akademije likovnih umjetnosti usmjereno je uglavnom rafiniranje unutrašnjosti vozila. 1980-ih počela je saradnja sa FSO-om. Planovi su potom koristili u Beskid od šasije i motora od FSO Wars.

Zbog političkih razloga nikad nije započeo masovnu proizvodnju. Utvrđeno je sedam prototipova a iz automobila, od kojih je jedan bio izrečen u crash testu, a šest cestovnih ispitivanja prošli. Nakon 1989, vlasti su naredile uništenje prototipa, no inženjeri nisu ispunili naredbu. Beskid se sada može vidjeti u Motor muzej u Varšavi, Inženjering muzej u Krakowu (2 primjerka), Opole Tehnološkom univerzitetu i Muzej tehnologije i prometa u Szczecin , a glavni grad muzej centra Bosmal u Bielsko-Biala.

Kategorija:Automobili proizvedeni 1982.
IC 1004-1

**IC 1004-1** (također poznat kao **PGC 1538398**) je kompaktna galaksija i nalazi se u sazviježđu Volar.

## Najbliži NGC/IC objekti 
Sljedeći spisak sadrži deset najbližih NGC/IC objekata.

## Također pogledajte 
* Novi opći katalog
* Spisak IC objekata
* Spisak galaksija

## Bilješke 
*  Bazirano na euklidsku udaljenost.
## Reference 

## Literatura 
*  
*  
*  
  
## Vanjski linkovi 
### IC 1004-1 
*  IC 1004-1 na Aladin pregledaču
### IC katalog 
*  Interaktivni NGC Online Katalog
*  Astronomska baza podataka SIMBAD
*  IC katalog na Messier45.com 
*  NGC/IC projekt
*  NGC2000 na NASA sajtu 
*  IC na *The Night Sky Atlas* sajtu

Kategorija:IC objekti
Kategorija:Kompaktne galaksije
Kategorija:PGC objekti
Kategorija:Volar (sazviježđe)
Tigar (William Blake)

mini|Blakeov original pjesme, štampan oko 1795.
"**Tigar**" () jest pjesma engleskog pjesnika Williama Blakea. Objavljena je u zbirci *Pjesme iskustva* 1794. To je jedna od najpoznatijih i najanaliziranijih Blakeovih pjesama. U zbirci eseja *The Cambridge Companion to William Blake* (*Kembrički prijatelj W. Blakea*) iz 2003. nazvana je "najantologiziranijom pjesmom na engleskom jeziku". Veći dio pjesme slijedi metriku njenog prvog stiha i može se posmatrati kao kataleksički trohejski tetrametar. Međutim, neki stihovi, poput četvrtog u prvoj strofi, napisani su u jampskom tetrametru.

Većina modernih antologija (na engleskom jeziku) sačuvala je Blakeovo arhaično spelovanje – "tyger". Ovaj oblik bio je uobičajen u to vrijeme, ali već je bio "blago arhaičan" kad je Blake napisao pjesmu; drugdje ju je pisao "tiger" i mnogi od njegovih poetskih efekata "zavisili su od suptilnih razlika u interpunkciji i spelovanju". Stoga se svrha njegovog izbora oblika "tyger" obično interpretira kao postizanje efekta, možda da bi se izrazile "egzotične ili vanzemaljske osobine zvijeri" ili zato što u pjesmi uopće nije riječ o tigru nego o metafori.

"Tigar" je sestrinska pjesma pjesme "Janje" (iz *Pjesama nedužnosti*), koja je refleksija sličnih ideja, ali iz drugačije perspektive (Blakeov koncept "suprotnosti"), s obzirom na to da se fokusira više na dobrotu. "Tigar" predstavlja dualizam između estetske ljepote i iskonske divljine i svireposti. Pjesnik se pita je li ruka koja je stvorila "Janje" također stvorila "Tigra".

## Reference 
## Vanjski linkovi 
*Kompletan tekst pjesme 
* The Taoing of a Sound – Phonetic Drama in William Blake’s *The Tyger* - detaljna stilistička analiza pjesme iz pera lingviste Haja Rossa 
* Prepjev pjesme na hrvatski jezik (prepjevao: Ivan Goran Kovačić, arhivirana stranica)

Kategorija:Poezija Williama Blakea
Kategorija:Pjesme (poezija)
Opći izbori u Bosni i Hercegovini 1998 - Predsjedništvo Bosne i Hercegovine

**Opći izbori u Bosni i Hercegovini 1998. za člana Predsjedništva BiH** održani su 12-13. septembra 1998. godine. Pored članova Predsjedništva Bosne i Hercegovine birani su i predstavnici za Parlament Federacije Bosne i Hercegovine, Parlament Bosne i Hercegovine, Narodnu skupštinu Republike Srpske i za Skupštine kantona, te Predsjednik Republike Srpske.

## Rezultati 
Na izborima za članove Predsjedništva Bosne i Hercegovine, birana su tri člana, po jedan iz svakog konstituivnog naroda Bosne i Hercegovine. Na izbore je izašlo ukupno 1.865.693 glasača, a od toga je 182.627 (9,79%) bilo nevažećih. 	

#### Član Predsjedništva BiH iz reda bošnjačkog naroda 
Na izborima za člana Predsjedništva BiH iz reda bošnjačkog naroda glasalo je ukupno 658.673 glasača, a od toga je 589.360 (89,48%) glasova bilo važećih, te 10.52 (6,82%) nevažećih. Za člana Predsjedništva izabran je Alija Izetbegović, član Stranke demokratske akcije (SDA).

#### Član Predsjedništva BiH iz reda hrvatskog naroda 
Na izborima za člana Predsjedništva BiH iz reda hrvatskog naroda glasalo je ukupno 361.111 glasača, a od toga je 358.006 (99,14%) glasova bilo važećih, te 3.105 (0,86%) nevažećih. Za člana Predsjedništva izabran je Ante Jelavić, član Hrvatske demokratske zajednice Bosne i Hercegovine (HDZ BIH).

#### Član Predsjedništva BiH iz reda srpskog naroda 
Na izborima za člana Predsjedništva BiH iz reda srpskog naroda glasalo je ukupno 847.162 glasača, a od toga je 701.561 (82,81%) glasova bilo važećih, te 145.601 (17,19%) nevažećih. Za člana Predsjedništva izabran je Živko Radišić, član koalicije Sloga.

1 Koalicija Srpskog narodnog saveza RS, Socijalističke partije Republike Srpske i Saveza nezavisnih socijaldemokrata

## Reference
## Vanjski linkovi
* Službena stranica Centralne izborne komisije Bosne i Hercegovine

Predsjedništvo BiH
1998.
Mirko Šarović

**Mirko Šarović** (rođen 16. septembra 1956) bosanskohercegovački je političar i bivši član Predsjedništva Bosne i Hercegovine od 2002. do 2003. Prethodno je obavljao dužnost predsjednika Republike Srpske od 2000 do 2002. Šarović je također u dva navrata bio ministar vanjske trgovine i ekonomskih odnosa u Vijeću ministara Bosne i Hercegovine.

## Politički angažman
Šarović je član i bivši predsjednik Srpske demokratske stranke. Kao predsjednik Republike Srpske, on je 5. marta 2001. u Banjoj Luci s predsjednikom Savezne Republike Jugoslavije (SRJ) Vojislavom Koštunicom potpisao Sporazum o specijalnim paralelnim vezama SRJ i Republike Srpske. Skupština Savezna Republike Jugoslavije ratificirala je Sporazum o specijalnim paralelnim vezama SRJ i Republike Srpske 10. maja 2001.

Obavljao je i funkciju člana Predsjedništva Bosne i Hercegovine na koju je dao ostavku 2. aprila 2003. nakon što je optužen za organiziranje ilegalnog izvoza oružja u Irak.

## Nagrade i odlikovanja 
* 20px Orden Republike Srpske na lenti (2012)

## Reference
## Vanjski linkovi
*Predsjednik Republike Srpske  
*Vlada Republike Srpske

Kategorija:Rođeni 1956.
Kategorija:Živi ljudi
Kategorija:Biografije, Rogatica
Kategorija:Bosanskohercegovački političari
Kategorija:Političari Republike Srpske
Kategorija:Političari Srpske demokratske stranke
Kategorija:Predsjednici Republike Srpske
Kategorija:Bosanskohercegovački ministri vanjske trgovine i ekonomskih odnosa
Kategorija:Dobitnici Ordena Republike Srpske
Zimska linija

mini|desno|260px|Njemačke odbrambene linije južno od Rima
**Zimska linija** bila je niz njemačkih vojnih fortifikacija u Italiji koje je tokom Drugog svjetskog rata izgradila Organizacija Todt. Glavni dio ove linije zvao se **Gustavova linija**. Ona je išla preko Italije počevši sjeverno od ušća Garigliana u Tirensko more na zapadu, pa kroz Apenine do ušća Sangra u Jadransko more na istoku. Centar linije, gdje se ukrštavala sa glavnim putem koji vodi sjeverno od Rima (Autoputem 6), koji je pratio dolinu Lirija, bio je utvrđen oko planina iza grada Cassina, uključujući Monte Cassino, na kojem je smještena stara opatija koja je dominirala ulazom u dolinu Lirija (glavnim putem za Rim), i Monte Cairo, koji je braniocima pružao čist pogled na potencijalne napadače koji bi napredovali prema ulazu u dolinu Lirija.

Na zapadnoj strani Apenina bile su 2 sekundarne linije: Bernhardtova, ispred glavnih položaja na Gustavovoj, i Hitlerova, oko 8 km u pozadini. Zimska linija bila je utvrđena artiljerijskim i mitraljeskim gnijezdima, betonskim bunkerima, bodljikavom žicom i minskim poljima. To je bila najsnažnija od njemačkih odbrambenih linija južno od Rima. Oko 15 njemačkih divizija bilo je angažirano za odbranu. Saveznici su se morali boriti od sredine novembra 1943. do kraja maja 1944. kako bi se probili kroz razne elemente Zimske linije, uključujući dobro poznate bitke za Monte Cassino i Anzio.

Po nekim stručnjacima, Bernhardtova linija išla je preko čitave Italije od obale do obale prateći ne samo gore navedene zapadne odbrambene položaje već uključujući u sebe i istočnu odbranu Gustavove linije. Drugi, pak, naziv "Zimska linija" koriste naizmjenično s nazivom "Gustavova linija", definiranim na početku teksta.

## Literatura 
[mini|desno|250px|Kanadsko groblje "Rijeka Moro" blizu [Ortona|Ortone]]
* 
* 
* 
* 
* 
* 

## Također pogledajte 
* Bitka kod Ortone
* Desant na Anzio
* Bitka za Monte Cassino
* Bitka kod San Pietra
* Linija "Barbara"
* Brazilske ekspedicione snage
* Evropski front (Drugi svjetski rat)
* Italijanski front (Drugi svjetski rat)

## Vanjski linkovi 
*Mapa njemačkih odbrambenih linija
*Dolina Lirija: Kanadski proboj do Rima 
*Informacije o groblju "Rijeka Moro"

### Multimedija
*Arhiva CBC-ja, CBC-jevi radijski izvještaji sa Zimske linije 14. maja 1944.

Zimska linija
Jozo Križanović

**Jozo Križanović** (28. juli 1944 – 2. decembar 2009) bio je bosanskohercegovački i hrvatski političar. Od 2001. do 2002. obavljao je dužnost hrvatskog člana Predsjedništva Bosne i Hercegovine.

## Biografija
Jozo Križanović rođen je u Vitezu. Gimnaziju je završio u Travniku 1963., a diplomirao je 1969. na Mašinskom fakultetu u Sarajevu. Magistrirao je 1982. godine organizacione nauke na Mašinskom fakultetu u Sarajevu.

U martu 2001. Križanović je zamijenio Antu Jelavića kao hrvatski član Predsjedništva BiH, odlukom Parlamentarne skupštine BiH. Jelavić je smijenjen odlukom Wolfganga Petritscha, visokog predstavnika.

Predsjedao je Predsjedništvom od maja 2001. do februara 2002, a mandat mu je završio nakon izbora 2002, na kojima je za hrvatskog člana Predsjedništva izabran Dragan Čović.

Dana 2. decembra 2009. preminuo je nakon komplikacija nastalih zbog operacije u Zagrebu. Sahranjen je u Vitezu.

## Reference
Kategorija:Rođeni 1944.
Kategorija:Umrli 2009.
Kategorija:Biografije, Vitez
Kategorija:Bosanskohercegovački političari
Kategorija:Političari Socijaldemokratske partije Bosne i Hercegovine
Kategorija:Političari Federacije Bosne i Hercegovine
Kategorija:Bivši studenti Univerziteta u Sarajevu
Velika nagrada Španije 2013.

## Rezultati treninga (Petak) 
### Prvi trening  
### Drugi trening  
## Rezultati treninga (Subota) 
### Treći trening  
### Kvalifikacije 
: Felipe Massa - Ispao u 3. mrežu pozicije - je nepotrebno ometaju Mark Webber između 11 i 12 krivulje.
: Esteban Gutiérrez - Ispao u 3. mrežu pozicije - je nepotrebno ometaju Kimi Räikkönen između 14 i 15 krivulje.

## Utrka (Nedjelja) 
## Vanjski linkovi 
* formula1.com – Rezultati prve treninga 
* formula1.com – Rezultati drugog treninga 
* formula1.com – Rezultati trećeg treninga 
* formula1.com – Rezultati kvalifikacija 
* formula1.com – Rezultati utrka 

Španija
Kategorija:2013. u Španiji
2013
Opći izbori u SR Bosni i Hercegovini 1990 (Vitez)

**Opći izbori 1990.** u Vitezu održani su 11. novembra 1990. godine u sklopu Općih izbora u SR Bosni i Hercegovini 1990. Osim izbora za članove Predsjedništva Socijalističke republike Bosne i Hercegovine, održani su i izbori za Skupštinu Socijalističke republike Bosne i Hercegovine. Glasanje je organizirano na 37 glasačkih mjesta, koja su bila raspoređena po mjesnim zajednicama općine. 

#### Vijeće općina
U Vijeće općina iz općine Vitez u drugom krugu izbora održanih 2. decembra 1990. najviše glasova dobio je Muhamed Cero, član SDA.

## Reference 
## Vanski linkovi
* Centralna izborna komisija Bosne i Hercegovine

Vitez
1990
Opći izbori u Bosni i Hercegovini 2010 - predsjednik Republike Srpske

**Opći izbori u Bosni i Hercegovini 2010. za Predsjednika Republike Srpske** održani su 3. oktobra 2010. godine. Pored Predsjednika Republike Srpske birani su i predstavnici za Parlament Federacije Bosne i Hercegovine, Parlament Bosne i Hercegovine, Narodnu skupštinu Republike Srpske i za Skupštine kantona, te članovi Predsjedništva Bosne i Hercegovine.

## Rezultati 
Glasano je u ukupno 63 općine kao osnovne izborne jedinice. Glasati se moglo samo na području Republike Srpske. Broj važećih glasova bio 632.674 (94,32%), a nevažećih 38.082 (5,68%). Za Predsjednika Republike Srpske izabran je Milorad Dodik, član koalicije SNSD, DNS i SP, a za potpredsjednike Enes Suljkanović (SDA) i Emil Vlajki (NDS).

## Reference
## Vanjski linkovi
* Službena stranica Centralne izborne komisije Bosne i Hercegovine

 

Predsjednik Republike Srpske
2010
Classic Queen

**Greatest Hits II** je treći kompilacijski album britanske rock grupe Queen objavljen 3. marta 1992. godine 
Album je dostigao 4. mjesto on top-listi *Billboard* 200 i 3 platinasta tiraža u SAD-u i 5 platinastih u Kanadi.
Mnogi od Queen-ovih najvećih hitova kao što su: Another One Bites the Dust, We Will Rock You, We Are the Champions i Don't Stop Me Now nisu se našli na ovom kompilacijskom albumu. Također je izdata i video kaseta albuma ali je bilo potrebno dugo vremena da bi se to realizovalo.

## Spisak pjesama 
# A Kind of Magic (singl) (Taylor) - 4:23
# Bohemian Rhapsody (Mercury) - 5:59 
# Under Pressure (Mercury - May - Taylor - Deacon - Bowie) - 4:02 	
# Hammer to Fall (May) - 3:38 	
# Stone Cold Crazy (Deacon - May - Mercury - Taylor) - 2:14	
# One Year of Love (Deacon) - 4:26	
# Radio Ga Ga (Taylor) 	- 5:49
# I'm Going Slightly Mad (Mercury - Peter Straker) - 4:21
# I Want It All (May) - 4:01
# Tie Your Mother Down (May) - 3:44	
# The Miracle (Mercury) - 5:02
# These Are the Days of Our Lives (Taylor) - 4:14	
# One Vision (Taylor - Deacon - May - Mercury) - 5:08
# Keep Yourself Alive (May) - 3:47
# Headlong (May) - 4:38
# Who Wants to Live Forever (May) - 5:13	
# The Show Must Go On (May - Mercury) - 4:31

## Tiraž 
## Reference 
## Vanjski linkovi 
Kategorija:Queen
Kategorija:Albumi Queena
Kategorija:Albumi iz 1992.
Kijevska oblast

**Kijevska oblast** () jest oblast u središnjoj Ukrajini. Prema popisu iz 2001. godine u ovoj oblasti je živjelo 1.821.061 stanovnika. Administrativno središte oblasti je grad Kijev koji je ujedno i glavni grad Ukrajine. Oblast je uspostavljena 27. februara 1932. godine. 
Uprkos tome što se nalazi u samom središtu Kijevske oblasti gdje se nalaze upravna tijela ove oblasti, sam Kijev je grad sa vlastitom samoupravom, ima poseban status i nije pod oblasnim nadležnostima.

Kijevska oblast niti odgovara niti je ograničena na nezvanično određeno kijevsko gradsko područje, iako znatno zavisi od urbane ekonomije i transportnih veza grada Kijeva.

Najveći grad ove oblasti je Bila Cerkva.

## Geografija 
Kijevska oblast ima ukupnu površinu od 28,100 km2, a nalazi se u sjevernom dijelu središnje Ukrajine. Na zapadu se graniči sa Žitomirskom oblašću, na jugozapadu sa Viničkom oblašću, na jugu sa Čerkaškom oblašću, na jugoistoku sa Poltavskom oblašću, na istoku i sjeveroistoku sa Černigivskom oblašću, a na sjeveru sa Gomeljskom oblašću u Bjelorusiji.
Oblast je jednako podijeljena između obje obale rijeke Dnjepar sjeverno i južno od Kijeva. Ostale značajne rijeke u oblasti su sve pritoke Dnjepra: Pripjat, Desna, Teteriv, Írpín, Ros i Trubiž.
## Administrativna podjela 
Kijevska ooblast je podijeljena u 7 rejona (upravnih okruga). Sastoji se od 26 gradova, 30 manjih gradova i više od 1.000 naselja.
Kao i kod drugih oblasti u Ukrajini, šefa državne uprave Kijevske oblasti (guvernera) imenuje predsjednik Ukrajine i podređeni članovi Kabineta ministara Ukrajine. Organ lokalne samouprave *Kijevska oblasna rada* je izabran od strane lokalnih glasača, kojim predsjedava glasnogovornik (izabran od članova ovog upravnog organa).

## Privreda 
Kijev je jedan od deset glavnih industrijskih oblasti Ukrajine. Industrija u Kijevskoj oblasti je zasnovana na proizvodnjiː električne energije, hemikalija i petrohemikalija i obradi metala. Također jedno od glavnih područja kada je u pitanju poljoprivredna proizvodnja, sa više od 1130 poljoprivrednih dobara za proizvodnju šećerne repe, suncokreta, krompira, mesa, mlijeka i jaja.

## Također pogledajte 
* Administrativna podjela Ukrajine
* Kijev

## Reference 
## Vanjski linkovi 
* Zvanična stranica 

Kategorija:Oblasti u Ukrajini
Kategorija:Države i teritorije osnovane 1932.
Žitomirska oblast

**Žitomirska oblast** (uk. *Житомирська область*) je oblast u sjevernoj Ukrajini.  Administrativno središte oblasti je grad Žitomir, a oblast je uspostavljena 22. septembara 1937.

## Geografija 
thumb|200px|lijevo|Geografska karta Žitomirske oblasti.
Žitomirska oblast se prostire na ukupnoj površini od 29 832&nbsp;km2. 
Prema popisu iz 2001. godine u ovoj oblasti je živjelo 1.389.293 stanovnika.
Na istoku se graniči sa Kijevskom oblašću, na jugu sa Viničkom oblašću, na jugozapadu sa Hmeljničkom oblašću, na sjeverozapadu i zapadu sa Rivanjskom oblašću i na sjeveru sa Gomeljskom oblašću u Bjelorusiji.
Klima je umjereno kontinentalna. Ljeta su topla i vlažna, sa prosječnom julskom temperaturom od 18,7&nbsp;°C. Zime su blage, sa prosječnom januarskom temperaturom od -5,6&nbsp;°C. Godišnje padavine kreću se od 515&nbsp;mm u južnom dijelu do 604&nbsp;mm u Polesju.  
Rijeke u ovom područja pripadaju slivu rijeke Dnjepar. Tu spadaju pritoke rijeke Pripjat (Slijepa, Už i Ubort) i pritoke Dnjepra (Teteriv sa rijekama Irša i gornji tok Irpena). Velike površine u Polesju su pokrivene močvarama (25% sjevernog dijela Žitomirske oblasti).

## Privreda 
Žitomirska oblast je poznata kao rudarsko i industrijsko područje u Ukrajini, sa svojim prihodom koji se uglavnom oslanja na izvoz. Najveći pažnja je usmjerena na iskopavanje kamena i granita, ali tu je također važna  proizvodnja mašina, poljoprivredna proizvodnja i šumarstvo.

## Administrativna podjela 
Žitomirska oblast je podijeljena na 4 okruga (rejona). Žitomir je podijeljen na dva gradska područja.

## Također pogledajte 
* Administrativna podjela Ukrajine

## Reference 
## Vanjski linkovi 
* Zvanična stranica
* Žitomirska oblast na ukraine.com
* Žitomirska oblast na ukrainetrek.com
* Žitomirska oblast

Kategorija:Oblasti u Ukrajini
Kategorija:Države i teritorije osnovane 1937.